Karim Shoniyozov
Karim Shoniyozov (1924.10.1, Muborak tumani – 2000.5.10. Toshkent) – etnograf olim. Oʻzbekiston Fanlar akademiyasi akademik (2000), tarix fanlari doktori (1975), professor (1990). Ikkinchi jahon urushi qatnashchisi (1941—45). Toshkent pedagogika institutini tugatgan (1952). 1946 – 57 yillarda komsomol ishlarida ishlagan. oʻqituvchilik qilgan.Oʻzbekiston Fanlar akademiyasi Tarix institutida aspirant (1957—60), katta ilmiy xodim (1960—67), boʻlim mudiri (1967—73), yetakchi ilmiy xodim (1999—2000). Oʻzbek xalqi etnogenezi, etnik tarixini oʻrganish bevosita Karim Shohniyozov nomi bilan bogʻliq, olim ushbu mavzu yuzasidan qator ilmiy asarlar eʼlon qilgan. 1990-yillarda Karim Shohniyozov ilmiy rahbarligi ostida tarixiy etn. muammolarini, Oʻzbekiston aholisining maishiy turmush anʼanalarini tadqiq qiluvchi yosh olimlar guruhi shakllangan. Respublikada Sh. xotirasiga bagʻishlangan „Akademik K.Shoniyozov oʻqishlari“ ilmiy anʼanaga aylangan.